Návrh ZMLUVY: **Uchádzač predloží tento záväzný návrh Zmluvy na „ Prevádzka podporného softvéru pre prevádzku a údržbu automatov na predaj cestovných lístkov“ (doplnený o údaje IBA v hlavičke zmluvy – s číslom Zmluvy, doplnená časť Dodávateľ a podpísaný štatutárnym orgánom) v rámci svojej ponuky. Ak uchádzač splní stanovené podmienky účasti, bude vyzvaný na podpísanie Zmluvy v potrebnom počte rovnopisov.**

Zmluva na poskytnutie služieb: **„ Prevádzka podporného softvéru pre prevádzku a údržbu automatov na predaj cestovných lístkov“**

Číslo ................................./ 2020

uzatvorená v zmysle zákona č. 513/1991 Zb. Obchodný zákonník a zákona č. 343/20015 Z.z. o verejnom obstarávaní a o zmene a doplnení niektorých zákonov v platnom znení  
**(ďalej len „Zmluva“)**

**zmluvné strany**

Dodávateľ:

Názov firmy :

Sídlo:

Spoločnosť registrovaná :

V zastúpení :

Kontaktná osoba :

IČO:

IČ DPH:

Bankové spojenie:

IBAN :

Telefón :

Email:

Internetová adresa:

(ďalej len Dodávateľ)

a

Objednávateľ:

Názov firmy: **Dopravný podnik mesta Košice, akciová spoločnosť**

So sídlom: Bardejovská 6, 043 29 Košice

Spoločnosť registrovaná: OS Košice I, oddiel Sa, vložka číslo 559/V

V zastúpení : Mgr. Marcel Čop, predseda predstavenstva

Ing. Vladimír Padyšák, člen predstavenstva a generálny riaditeľ

IČO: 31 701 914

IČ DPH: SK 2020488206

Bankové spojenie: UniCredit Bank Czech Republic and Slovakia, a.s.

Číslo účtu: 6610186006/1111

IBAN : SK 3611110000006610186006

BIC/SWIFT : UNCRSKBX

Osoba zodpovedná za plnenie zmluvy : Róbert Lacko

Telefón : 0905 455 486

E-mail : roberrt.lacko@dpmk.sk

Internetová adresa : www.dpmk.sk

(ďalej len Objednávateľ)

(ďalej spoločne tiež len „*Zmluvné strany*“ alebo jednotlivo „*Zmluvná strana*“)

**Článok I.**

**Preambula**

Táto Zmluva sa uzatvára na základe výsledku prieskumu trhu vyhodnoteného dňa ......................

**Článok II.**

**Predmet Zmluvy**

2.1 Prevádzka podporného softvéru pre on-line prevádzku (s funkciami aj pre off – line) a údržbu už fungujúcich automatov na predaj cestovných lístkov **Mikomat M16-T** v počte 47 kusov vrátane podpory servisu automatov - zahŕňa pravidelné náklady – mesačné poplatky za správu a údržbu celého systému počas celého obdobia trvania zmluvy.

2.2 Technická špecifikácia:

|  |  |  |
| --- | --- | --- |
| **Technické vlastnosti** | **Hodnota/charakteristika** |  |
| **POŽIADAVKA NA SOFTVÉR :** |  |  |
| 1. Podpora servisu automatov na predaj cestovných lístkov | Režim on – line |  |
| 2. Evidencia a riešenie porúch | Režim on – line |  |
| 3. Nahlásenie novej poruchy | Režim on – line |  |
| 4. Zoznam nevyriešených porúch | Režim on – line |  |
| 5. Kniha porúch | Režim on – line |  |
| 6. Stav hotovosti v pokladniach | Režim on – line |  |
| 7. Zoznamy plných pokladní | Režim on – line |  |
|  |  |  |
| 8. Informácie o výbere a výmene pokladní | Režim on – line |  |
| 9. Vykonané servisné úkony na automatoch vrátane času a použitého spotrebného materiálu | Režim on – line |  |
| 10. Posledné výbery z automatu | Režim on – line |  |
| 11. Umiestnenie automatu | Režim on – line |  |
| 12. Posledné aktuálne informácie z automatu zaslané cez GSM sieť | Režim on – line |  |
| 13. Štatistiky o servise a počte predaných lístkov v automatoch (v tabuľkovej i grafickej forme) | Režim on – line |  |
| 14. Počítanie tržieb v pokladni Odberateľa | Režim off – line |  |
| 15. Vyhodnotenie výberov | Režim off – line |  |
| 16. Hlásenie o schodku pri výbere | Režim off – line |  |
| 17. Hardvérové časti pre softvérovú podporu prevádzkuje  dodávateľ na svoje náklady a v svojich priestoroch, prípadne v priestoroch svojho dodávateľa serverových služieb. | Áno |  |
| 18. Zhromažďovanie informácií o jednotlivých predajoch cestovných lístkov ako je presný čas, počet, cena a vhodené mince pri kúpe cestovných lístkov v minimálnom rozsahu 30 dní spätne | Áno |  |

2.3 Akýkoľvek zásah na automatoch sa dodávateľ zaväzuje vykonávať len osobou, ktorá je odborne spôsobilá a oprávnená na výkon tejto činnosti (v zmysle § 17 zákona 513/2009 Z.z. o dráhach a o zmene a doplnení niektorých zákonov v znení neskorších predpisov).

**Článok III.**

**Miesto a čas plnenia**

3.1 Plnenie bude prebiehať na automatoch na predaj cestovných lístkov Mikomat M16-T rozmiestnených na území mesta Košice.

3.2 Plnenie – podpora a spravovanie softvéru bude prebiehať 48 mesiacov od uzavretia zmluvy.

**Článok IV.**

**Cena za poskytnutú službu**

4.1 Cena poskytnutých služieb bola určená na základe výsledku prieskumu trhu, a cenová ponuka zo dňa .........................  tvorí ako Príloha č.1 neoddeliteľnú súčasť tejto Zmluvy.

4.2 V celkovej cene predmetu zákazky je zahrnutý pravidelný mesačný poplatok za správu a údržbu celého systému na všetky automaty, vrátane prístupu na server dodávateľa softvérovej aplikácie na celé obdobie trvania zmluvy.

4.3 Cena poskytnutých služieb platí počas celého obdobia, na ktoré je Zmluva uzatvorená a je nemenná.

**Článok V.**

**Fakturácia**

5.1 Platba za služby bude realizovaná na základe fakturácie zo strany Dodávateľa, po dodaní príslušnej dokumentácie o vykonaní služby, so splatnosťou 45 dní odo dňa vystavenia daňového dokladu – faktúry. Fakturácia bude vykonávaná za ucelený mesiac.

5.2 Zálohy nebudú poskytované.

5.3 Faktúra musí obsahovať všetky náležitosti stanovené platnými právnymi predpismi, inak je Objednávateľ oprávnený faktúru v lehote splatnosti vrátiť Dodávateľovi na prepracovanie. Lehota splatnosti faktúry začne v takom prípade plynúť odo dňa doručenia opravenej faktúry Objednávateľovi.

5.4 Neoddeliteľnou súčasťou faktúry je kópia objednávky zaslaná Objednávateľom a Dodací list o prevzatí služby, potvrdený Objednávateľom.

**Článok VI.**

**Sankcie**

6.1 Za každý deň omeškania platby faktúr zo strany Objednávateľa je Dodávateľ oprávnený formou faktúry vyúčtovať úrok z omeškania vo výške 0,025 % sumy faktúry za každý deň omeškania po termíne splatnosti.

6.2 Za neplnenie povinností, resp. omeškanie dodanej služby zo strany Dodávateľa je Objednávateľ oprávnený formou faktúry vyúčtovať zmluvnú pokutu vo výške 0,025 % sumy podľa cenníka služieb, ktoré mali byť vykonané, za každý deň omeškania po termíne dodania služby.

**Článok VII.**

**Trvanie zmluvy**

7.1 Zmluva sa uzatvára **na dobu 48 mesiacov** od podpísania Zmluvy, **resp. do vyčerpania limitu .................... € bez DPH,** podľa toho, čo nastane skôr. Táto Zmluva zaniká uplynutím doby 48 mesiacov od podpísania Zmluvy, vyčerpaním limitu, odstúpením od Zmluvy, alebo výpoveďou.

7.2 Zmluvu môže vypovedať každá zo zmluvných strán bez udania dôvodu. Výpovedná lehota sú dva mesiace. Výpovedná lehota začne plynúť prvým dňom mesiaca nasledujúceho po doručení písomnej výpovede druhej zmluvnej strane.

7.3 Ktorákoľvek zmluvná strana môže túto Zmluvu ukončiť okamžite, písomným odstúpením doručeným druhej zmluvnej strane, z dôvodu závažného porušenia povinností vyplývajúcich z tejto zmluvy druhou zmluvnou stranou. Odstúpenie je účinné dňom jeho doručenia.

**Článok VIII.**

**Záverečné ustanovenia**

8.1 Táto Zmluva nadobúda platnosť dňom podpisu oboma Zmluvnými stranami, účinnosť nadobúda dňom nasledujúcim po dni jej zverejnenia na webovej stránke Objednávateľa.

8.2 Zmeny a doplnenia tejto Zmluvy je možno prijímať iba vo forme písomných dodatkov k tejto Zmluve podpísaných oboma zmluvnými stranami, ak v tejto Zmluve nie je dohodnuté inak.

8.3 Zmluva sa vyhotovuje v troch /3/ exemplároch, z ktorých každý má platnosť originálu. Objednávateľ obdrží dve vyhotovenia Zmluvy a Dodávateľ jedno vyhotovenie Zmluvy.

8.4 Na vzťahy touto Zmluvou neupravené sa vzťahujú ustanovenia zákona č.513/1991 Z. z. Obchodný zákonník v znení neskorších predpisov.

8.5 Zmluvné strany prehlasujú, že túto Zmluvu neuzavreli v tiesni, ani za nápadne nevýhodných podmienok, a že táto Zmluva vyjadruje ich skutočnú a slobodnú vôľu. Zmluvné strany obsah Zmluvy na dôkaz svojho súhlasu potvrdzujú svojím podpisom.

V  Košiciach, dňa ......................2020 V  ....................... , dňa .................. 2020

Objednávateľ: Dodávateľ:

............................................................ .............................................................

Mgr. Marcel Čop,

predseda predstavenstva

Dopravný podnik mesta Košice,

akciová spoločnosť

.............................................................

Ing. Vladimír Padyšák

člen predstavenstva a generálny riaditeľ

Dopravný podnik mesta Košice,

akciová spoločnosť

Príloha č.1: Cena služby zo dňa ............................